Γιώργος Ανανιάδης

Βιογραφία 
Ο Γιώργος Ανανιάδης είναι ομογενής ποδοσφαιριστής από την Ουγγαρία, ο οποίος γεννήθηκε στις 23 Αυγούστου 1950 στη Βουδαπέστη. Το 1969, ξεκίνησε να αγωνίζεται στην Ganz-MÁVAG [σ.σ. την ομάδα της ομώνυμης βαριάς βιομηχανικής μονάδας της Βουδαπέστης, η οποία λειτούργησε μεταξύ 1959 και 1987] και παρέμεινε στην ομάδα έως το 1973,http://www.magyarfutball.hu/hu/szemelyek/adatlap/35510/giorgos-ananiadis όταν και μεταπήδησε στην Εγκιετέρτες όπου παρέμεινε έως το 1974http://library.hungaricana.hu/hu/view/Fradi_musorlap_1980-1983/?pg=1040&layout=s, πραγματοποιώντας 7 εμφανίσεις χωρίς να πετύχει κάποιο τέρμα . Ακολούθως επαναπατρίστηκε στην Ελλάδα και αμέσως εντάχθηκε στο Άρη Θεσσαλονίκης, στον οποίο αγωνίστηκε μέχρι το 1980.ΓΙΩΡΓΟΣ ΑΝΑΝΙΑΔΗΣ, ο σπουδαίος επιθετικός της δεκαετίας του ΄70 - Οι Άσσοι του ΑΡΕΩΣ

Στους "κίτρινους" μεταγράφηκε το καλοκαίρι του 1974 έναντι του ποσού των 700.000 δρχ. Ο προπονητής Μπράνκο Στάνκοβιτς του εμπιστεύθηκε θέση βασικού και στις 24 Νοεμβρίου 1974 πέτυχε το πρώτο του γκολ με τον Άρη, στον αγώνα εναντίον του Πανσερραϊκού.Εφημερίδα Ταχυδρόμος, 25/11/1974, Σελίδα: 3 Ολοκλήρωσε τη χρονιά με 28 συμμετοχές και δέκα γκολ.Greece 1974/75 - RSSSF

Την επόμενη χρονιά πέτυχε μόνο δύο γκολ στο πρωτάθλημα,Greece 1975/76 - RSSSF με αποτέλεσμα ο Αλκέτας Παναγούλιας να τον αφήσει στον πάγκο στις αρχές του 1976-77. Στην επιστροφή του στους αγωνιστικούς χώρους, πέτυχε χατ-τρικ στη νίκη με 5-1 εναντίον του Πιερικού στις 23 Ιανουαρίου 1977.Εφημερίδα Μακεδονία, 25/1/1977, Σελίδα: 4 Ολοκλήρωσε τη χρονιά με δεκατρία γκολ σε 28 συμμετοχές πρωταθλήματος.Greece 1976/77 - RSSSF

Την επόμενη σεζόν, παρέμεινε αλλαγή, παίζοντας σε μόλις οκτώ παιχνίδια,Greece 1977/78 - RSSSF αλλά το 1978-79 βοήθησε την ομάδα του να καταταγεί τρίτη, σκοράροντας δεκατρείς φορές.Greece 1978/79 - RSSSF Στις 10 Δεκεμβρίου 1978 σκόραρε δύο φορές στο 0-4 απέναντι στον Ηρακλή,Εφημερίδα Μακεδονία, 12/12/1978, Σελίδα: 4 και στις 21 Ιανουαρίου 1979 άνοιξε το σκορ στη νίκη του Άρη επί του Παναθηναϊκού με 2-0.Εφημερίδα Μακεδονία, 23/1/1979, Σελίδα: 4

Το καλοκαίρι του 1979, ο Ανανιάδης αντιμετώπισε θέματα με την καρδιά του και αναγκάστηκε να κάνει εκτενέστερες εξετάσεις στο Λονδίνο, οι οποίες όμως διαβεβαίωσαν ότι μπορεί να συνεχίσει την καριέρα του. Έτσι, στην τελευταία του χρονιά με τους "κίτρινους" αγωνίστηκε σε τέσσερα ευρωπαϊκά ματς και σε είκοσι αγώνες πρωταθλήματος, πετυχαίνοντας δύο γκολ.Greece 1979/80 - RSSSF

Στη συνέχεια, πήρε μεταγραφή στον ΠΑΣ Γιάννενα, στον οποίο αγωνίστηκε σε 59 αγώνες και σκόραρε 15 φορές, βοηθώντας τον σύλλογο της Ηπείρου να παραμείνει στην Α' εθνική κατηγορία.Greece 1980/81 - RSSSFGreece 1981/82 - RSSSF
Συνολικά, αγωνίστηκε σε 219 αγώνες και πέτυχε 60 γκολ στην Α' Εθνική.

Ολοκλήρωσε τη σταδιοδρομία του, αγωνιζόμενος τη διετία 1982-84 στη Β' Εθνική, με τον Πιερικό, με τον οποίο πέτυχε την άνοδο στη Ά Εθνική τη σεζόν 1983-84, ισοβαθμώντας στην πρώτη θέση με την Παναχαϊκή.

 Στατιστικά με τον Άρη 
ΔιοργάνωσηΑγώνεςΓκολ Α' Εθνική  139  40 Κύπελλο Ελλάδας  13  3 Ευρωπαϊκοί αγώνες  4  0 Βαλκανικό Κύπελλο  4  2
</div>

 Παραπομπές 

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Σ. Γιάννινα